**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐԻ ՁԵՌՔ ԲԵՐՄԱՆ ՆՊԱՏԱԿՈՎ ԿԱԶՄԱԿԵՐՊՈՒԹՅԱՆ ԸՆՏՐՈՒԹՅՈՒՆ)**

**§Հիվանդությունների կանխարգելման և վերահսկման ծրագրի շրջանակներում նախատեսված կատարողականի վրա հիմնված ֆինանսավորման ծրագրի նախապատրաստման համար¦ տրամադրվող HRITF դրամաշնորհային թիվ TF013103 համաձայնագրի շրջանակներում**

**§Բնակչությանը մատուցվող ամբուլատոր-պոլիկլինիկական, բժշկական օգնության և կատարողականի վրա հիմնված ֆինանսավորման ծրագրի առցանց հաշվետվական կայքէջի կազմման¦ նպատակով խորհրդատվական կազմակերպույան ընտրություն**

*Հղման թվակիր համարը /ըստ Գնումների պլանի/GR/CQS/A1-C/006-14*

Հայաստանի Հանրապետությունը դրամաշնորհ է ստացել Զարգացման Միջազգային Ընկերակցությունից (ԶՄԸ)` Հայաստանում □Հիվանդությունների կանխարգելման և վերահսկման□ ծրագրի իրականացման նախապատրաստման նպատակով, և մտադիր է հիշյալ գումարի որոշ մասն օգտագործել Բնակչությանը մատուցվող ամբուլատոր-պոլիկլինիկական, բժշկական օգնության և կատարողականի վրա հիմնված ֆինանսավորման ծրագրի առցանց հաշվետվական կայքէջի կազմման նպատակով:

*Ծրագրի նպատակն է`*

Ամբուլատոր պոլիկլինիկական տեղեկատվական համակարգը (ԱՊՏՀ) ներկայումս հանդիսանում է հանրապետական մակարդակում գործող էլեկտրոնային առողջապահական տեղեկատվական համակարգերից մեկը, և ընդգրկում է առողջության առաջնային պահպանման (ԱԱՊ) ծառայություններ մատուցող բոլոր կազմակերպությունների կողմից հավաքագրվող տվյալները: Տվյալների հավաքագրումն իրականացվում է տեղեկատվական երեք ենթահամակարգերի միջոցով, որոնք են բնակչության գրանցման, հիվանդների ԱԱՊ այցերի հաշվառման և քրոնիկական հիվանդների դիսպանսերիզացիայի համակարգերը: Բժշկական կազմակերպության բազան գործում է որպես տվյալների մուտքագրման կետ, մինչդեռ մարզային և կենտրոնական մակարդակների բազաները գործում են տվյալների մշակման և այլ միջոցառումների համար:

Ներկայումս ԱՊՏՀ–ը հնարավորություն է տալիս ստանալ եռամսյակային հաշվետվություններ (կենտրոնական տվյալների բազան թարմացվում է եռամսյակային սկզբունքով), սակայն արդեն իսկ 2014 թ.-ի ծրագրի համար պլանավորվում է իրականացնել տվյաների թարմացումը ամսեկան կտրվածքով: Ինչպես նշվեց վերևում, որոշ տվյալների մշակման աշխատանքները կատարվում են մարզային և կենտրոնական բազայի մակարդակներում, որոնք իրենց ազդեցությունն են ունենում հաշվետվությունների վերջնական արդյունքների վրա, քանի որ տվյալները միայն կենտրոնական բազայում ամբողջությամբ հավաքագրվելուց հետո բժշկական կազմակերպությունները կարող են ճշտել թե գրանցման թվերը, թե ցուցանիշների կատարման վերջնական արդյունքները: Կենտրոնական տվյալների բազայի ձևավորման և անհրաժեշտ վերջնական հաշվետվությունների ստացման ապահովման խնդիրները պետք է լուծվեն վէբ գործիքների միջոցով` ՊԱԳ-ի կողմից դրանք պարբերաբար թարմացվելու միջոցով: Հաշվի առնելով վերը նշված հանգամանքը, ինչպես նաև ԱԱՊ տեղեկատվությունը լիազորված օգտագործողների ավելի լայն մասին հասանելի դարձնելու նպատակով, առկա է ամբողջական և ամուր վերլուծական և հաշվետվության համակարգերի անհրաժեշտություն, որոնք հիմք կհանդիսանան կանոնավոր հիմունքներով բոլոր ԱԱՊ հաստատություններին հետադարձ տեղեկատվության տրամադրման, ինչպես նաև Պետական Առողջապահական Գործակալության տեղեկատվության պահպանման և թարմացման համար: Այս խիստ կարևոր գործընթացների ապահովման համար անհրաժեշտ է մշակել և ներդնել ԱՊՀՎԿ-ն, որի նկարագրությունը ներկայացվում է ստորև։

*Ընդհանուր նկարագիր`*

Առցանց վերլուծական և հաշվետվական կայքէջը պետք է նախատեսի որոշակի հնարավորություններ տվյալների փոխանակման և օգտագործման համակարգի համար, որոնք հիմնված կլինեն ՊԱԳ-ի կենտրոնական գրասենյակում տեղադրված ազգային մակարդակի տվյալների բազայի վրա: ՊԱԳ-ի կողմից հավաքագրված տվյալների հիման վրա պետք է ստացվեն հաշվետվություններ, որոնք պետք է տեղադրվեն կայքի համապատասխան էջերում:

***Կարճ ցուցակ ներգրավման (shortlisting) չափանիշներն են.***

* Առնվազն 2 նմանատիպ բարեհաջող իրականացված և գործող նախագծեր, վերջին 3 տարիների ընթացքում
* Առնվազն 3 տարվա աշխատանքային փորձ հետևյալ ոլորտներում`
* WEB համակարգերի մշակում
* Տվյալների բազաների մշակում

ՀՀ ԱՆ §Առողջապահական ԾԻԳ¦ ՊՀ-ը վերոնշյալ պահանջներին համապատասխանող Խորհրդատվական ընկերություններին (Խորհրդատուներ) հրավիրում է ներկայացնելու Ծառայությունների մատուցման հետաքրքրվածության հայտ: Հետաքրքրված խորհրդատուները պետք է տրամադրեն տեղեկություններ` ցույց տալով, որ վերոնշյալ Ծառայությունների մատուցման համար իրենք ունեն պահանջվող որակավորումները և համապատասխան փորձը:

Խորհրդատվական ընկերության ընտրությունը կիրականացվի ՀԲ-ի Խորհրդատուների Ուղեցույցներում սահմանված, որակի վրա հիմնված ընտրության (CQS) մեթոդի ընթացակարգի համաձայն:

Հավելյալ տեղեկությունների համար դիմել ստորև ներկայացված հասցեով աշխատանքային օրերին, ժամը` 10:00-ից - 17:00:

***Հետաքրքրվածության հայտերը պետք է ներկայացվեն ստորև ներկայացվող հասցեով (անձամբ, կամ փոստով, կամ ֆաքսով, կամ էլ-փոստով) հայերեն լեզվով մինչեւ 2014 թ.-ի օգոստոսի 06-ը, ժամը 17:00:***

Նելսոն Զուլոյան

ՀՀ ԱՆ §Առողջապահական ԾԻԳ¦ ՊՀ-ի տնօրենի պաշտոնակատար

Կոմիտասի պ.49/4, 5-րդ հարկ, Երեւան, 0051, Հայաստանի Հանրապետություն

Էլ-փոստ` [info@healthpiu.am](mailto:info@healthpiu.am)

Հեռ: (+374 10) 29-75-36, 29-75-37, 29-75-38

Ֆաքս 29-75-39